કિડની અને યુરોલોજિકલ દર્દોના નિદાન અને સારવાર માટે દુનિયાભરમાં વિખ્યાત અને લોકપ્રિય નડિયાદની મૂળજીભાઈ પટેલ યુરોલોજિકલ હોસ્પિટલ (કિડની હોસ્પિટલ)માં બાળકોમાં ભાગ્યે જ જોવા મળતી બ્લેડર એક્સટ્રોફી (મૂત્ર જનનાંગો)ના જન્મજાત રોગના નિદાન અને સારવારનો બે દિવસનો કેમ્પ યોજાયો હતો. બે દિવસમાં 15 બાળકોનાં ઓપરેશન હાથ ધરવામાં આવ્યાં હતાં, જેમાં ગુજરાતનાં છ બાળકો હતાં. આ ઉપરાંત બિહાર, ઝારખંડ, કેરળ અને વિદેશમાં વસતા બે બાળકોનો સમાવેશ થતો હતો.